Geldwa-wagte verhang bordjies teen rowers | Maroela Media
Geldwa-wagte verhang bordjies teen rowers
'n Poging tot 'n transitorooftog is Dinsdagoggend gefnuik nadat wagte van 'n veiligheidsmaatskappy teruggeveg het toe aanvallers in twee luukse voertuie op die geldwa toegeslaan het.
Brig. Vishnu Naidoo, woordvoerder van die polisie, het gesê die voorval het op die R68 tussen Dundee en Nqutu in die noorde van KwaZulu-Natal plaasgevind.
"'n Veiligheidswa met drie insittendes het geld van Dundee na Nqutu vervoer toe hulle aangeval is deur 'n groep onbekende mans wat op hul losgebrand het en die geldwa gedwing het om die pad te verlaat," het Naidoo gesê.
Volgens Naidoo het 'n skietgeveg tussen die wagte en die verdagtes uitgebreek en die verdagtes het van die toneel gevlug in 'n wit Hilux-bakkie en 'n wit Audi wat later verlate langs die Helpmekaar-grondpad aangetref is.
Naidoo het gesê niemand is tydens die voorval beseer nie en geen geld is gesteel nie.
bly die wagte is ongedeerd, laat die swernote vir hulle kry, goed gedoen, " GOOD SHOW"
Gee hierdie wagte 'n vet bons. Hul;e is dit werd.
Mooi so vir daardie wagte. Ja hulle verdien groot bonus.
Hoe jammer dat dit is waartoe mense gedryf word en wat van die wat in die pad kom van al die koeels?